Na osnovu člana 223 stav 1 Zakona o planiranju prostora i izgradnji objekata ("Službeni list CG", br. 64/17, 44/18, 63/18 i 82/20), člana 38 stav 1 tačka 2 i člana 185 Zakona o lokalnoj samoupravi ("Službeni list CG", br. 2/18, 34/19, 38/20 i 50/22) i člana 35 stav 1 alineja 2 Statuta Opštine Tivat ("Službeni list CG - Opštinski propisi", br. 24/18 i 09/20), Odbor povjerenika Opštine Tivat, na sjednici održanoj dana 18.05.2022.godine, donio je

ODLUKU

o izmjenama i dopunama Odluke o izgradnji pomoćnih objekata 
na teritoriji opštine Tivat

Član 1

U Odluci o izgradnji pomoćnih objekata na teritoriji opštine Tivat ("Službeni list CG - opštinski propisi", broj 25/15 i 28/16) u članu 2 stav 1 poslije alineje 3 dodaje se alineja 4 koja glasi: "Tip 4 foto-naponski paneli za proizvodnju električne energije iz obnovljivih izvora, snage do 10 kW, na krovu osnovnog odnosno drugog pomoćnog objekta (u daljem tekstu: foto-naponski paneli)". 

U članu 2 stav 1 alineja 3 poslije riječi „bazeni“ dodaju se riječi „nadstrešnice, pergole“.

Član 2
U članu 4 stav 3 poslije riječi „pomoćnog objekta“ dodaju se riječi „Tip 1“.

Član 3
U članu 6 poslije stava 6 dodaju se stavovi 7 i 8 koji glase: 
„Nadstrešnice i pergole dizajnom i materijalom moraju biti prilagođene osnovnom objektu na parceli.
 
Pomoćni objekat i osnovni objekat moraju predstavljati oblikovnu cjelinu kao i cjelinu u smislu materijalizacije.“

Član 4
U članu 9 stav 1 riječi: "Zakonom o uređenju prostora i izgradnji objekata" zamjenjuju se riječima: "Zakonom o planiranju prostora i izgradnji objekata".
Stav 2 briše se.
Član 5
U članu 10 stav 2 tačka 2 mijenja se na način da ista sada glasi: „tehničke dokumentacije urađene na nivou idejnog projekta, sa svim fazama, izrađene u četiri primjerka od kojih su dva u zaštićenoj digitalnoj formi.“
U stavu 2 poslije tačke 4 dodaje se tačka 5 koja glasi: "analizu privrednog društva iz člana 122 Zakona o planiranju prostora i izgradnji objekata, koje je ispitivalo statičku stabilnost objekta na kojem se postavlja pomoćni objekat tipa 2 foto-naponski panel“.
Poslije stava 3 dodaje se stav 4 koji glasi: „Izuzetno od odredbi stava 2 tačka 2 ovog člana, tehničku dokumentaciju za postavljanje pomoćnog objekta koji se postavlja kao gotov proizvod, odnosno koji je fabričke proizvodnje čini tipski projekat dobijen od proizvođača."
Dosadašnji stavovi 4, 5, 6 postaju stavovi 5, 6, 7.

Član 6

Poslije člana 10 dodaje se član 10a koji glasi: 
 „Za rekonstrukciju pomoćnog objekta sprovodi se isti postupak kao i za izgradnju objekta.
  Rekonstrukcija postojećih pomoćnih objekata može se dozvoliti ako se izvođenjem radova na objektu neće narušiti uslovi dati ovom Odlukom.
  Za uklanjanje pomoćnih objekata shodno se primjenjuju odredbe Zakona o planiranju prostora i izgradnji objekata.“

Član 7

Ova odluka stupa na snagu osmog dana od dana objavljivanja u "Službenom listu Crne Gore - opštinski propisi".

   Broj: 03-040/22-95
   Tivat,18.05.2022. godine

Odbor povjerenika
Predsjednik 
Spasoje Ljesar